paragraph_text: Zakonom je zaštićena kao jedan od najstarijih i najvrjednijih gradskih spomeničkih prostora u Beogradu, s nizom reprezentativnih zgrada i građanskih kuća nastalih krajem 70-ih godina 19. stoljeća. Smatra se, da je još u vrijeme Rimljana ovdje bilo središte naselja Singidunum, a u vrijeme Turaka na ovom području krivudale su ulice s vrtovima, česmama i džamijama.